หลังจากนั้นวางมือเหนือทุกคนภาวนาว่า :

ข้าแต่พระเยซูเจ้า

พระองค์ทรงเป็นความสว่างส่องโลกด้วยพระจิตแห่งความจริง

โปรดให้บุคคลเหล่านี้หลุดพ้นจากการเป็นทาสแห่งความหลอกลวง

ขอพระองค์โปรดให้ผู้ได้รับเลือกเหล่านี้ปรารถนาแต่ความดี

เพื่อสมจะรับศีลศักดิ์สิทธิ์

ขอโปรดให้พวกเขาได้ชื่นชมในความสว่างของพระองค์ เพื่อมองเห็นได้

เปรียบดั่งคนตาบอดที่ได้เห็นแสงสว่าง

โปรดให้ผู้ได้รับเลือกพิสูจน์ตนเองด้วยความเข้มแข็ง

และเป็นพยานยืนยันถึงความเชื่อ โดยปราศจากความกลัว

อาศัยพระองค์ผู้ดำรงชีพตลอดนิรันดร

ทุกคน อาแมน

พิธีกรเชิญผู้ได้รับเลือกสรรออกจากวัด

พระสงฆ์กล่าวกับผู้ได้รับเลือกสรร :

ผู้ได้รับเลือกสรรที่รัก

จงไปเป็นสุขเถิดและเข้าร่วมกับเราในพิธีพิจารณาความตั้งใจครั้งต่อไป

ขอพระเป็นเจ้าสถิตกับท่านเสมอ

ผู้ได้รับเลือก อาแมน

พิธีพิจารณาความตั้งใจครั้งที่ 2

(อาทิตย์ที่ 4 เทศกาลมหาพรต)

 หลังจากจบการเทศน์ พระสงฆ์เรียกผู้ได้รับเลือกสรรและพ่อแม่อุปถัมภ์ออกมายืนข้างหน้าพระสงฆ์ขอให้ทุกคนในวัดสวดภาวนาฝากตัวเอง และเพื่อผู้ได้รับเลือกสรรไว้ในพระหัตถ์ โดยให้ข้อคิดเตือนใจว่าเราสามารถเห็นตัวเราเองจริงๆ อาศัยแสงสว่างของพระเป็นเจ้า จงพิจารณาตัว ด้วยการอุทิศตัวทั้งหมดแด่พระเป็นเจ้า เราทุกคนยังต้องการการชำระตนอย่างสม่ำเสมอ

 หลังจากนั้น พระสงฆ์หันมาหาผู้ได้รับเลือกสรร ขอให้ทุกคนภาวนาเพื่อการกลับใจที่แท้จริงและอุทิศตนเองทั้งครบแด่พระเป็นเจ้าขอให้ผู้ได้รับเลือกคุกเข่าลง โดยกล่าวว่า : **เชิญผู้ได้รับเลือกสรรคุกเข่าและสวดภาวนา**

บทภาวนาเพื่อผู้ได้รับเลือก

ขณะภาวนาให้พ่อแม่อุปถัมภ์วางมือขวาบนบ่าลูกอุปถัมภ์

พระสงฆ์ ให้เราภาวนาเพื่อผู้ที่พระเป็นเจ้าทรงเรียกมา เพื่อพวกเขาจะได้ ซื่อสัตย์ต่อพระองค์และเป็นพยานยืนยันถึงพระวาจาอันทรงชีวิต

ผู้อ่าน **1** เพื่อให้ผู้ได้รับเลือกสรรมีความไว้ใจในพระคริสตเจ้าอย่างหมดหัวใจ เพื่อพวกเขาจะได้พบกับอิสรภาพในใจและเก็บรักษาเอาไว้เสมอ **ให้เราภาวนา**

ทุกคน โปรดสดับฟังเถิดพระเจ้าข้า

**ผู้อ่าน 2** เพื่อผู้ได้รับการเลือกสรรจะได้ถวายพระสิริมงคลแด่พระเป็นเจ้า เท่านั้น ด้วยการชอบไม้กางเขนที่คนอื่นมองว่าเป็นเรื่องโง่เขลาแก่
 ผู้ชาญฉลาดฝ่ายโลก  **ให้เราภาวนา**

**ทุกคน** โปรดสดับฟังเถิดพระเจ้าข้า

**ผู้อ่าน 3** เพื่อผู้ได้รับเลือกสรรสามารถกำจัดความกลัวออกไป และก้าวไปด้วย ความมั่นใจอาศัยอำนาจของพระจิตเจ้า **ให้เราภาวนา**

**ทุกคน** โปรดสดับฟังเถิดพระเจ้าข้า

**ผู้อ่าน 4** เพื่อผู้ได้รับเลือกสรรสามารถพบความศักดิ์สิทธิ์และยุติธรรมในองค์ พระจิตเจ้า **ให้เราภาวนา**

**ทุกคน** โปรดสดับฟังเถิดพระเจ้าข้า

**ผู้อ่าน 5** เพื่อผู้ทนทุกข์ทรมานจากการถูกเบียดเบียน เพื่อเห็นแก่พระนามของ พระคริสตเจ้าจะได้รับพละกำลังเข้มแข็งในองค์พระคริสตเจ้า

 **ให้เราภาวนา**

**ทุกคน** โปรดสดับฟังเถิดพระเจ้าข้า

**ผู้อ่าน 6** เพื่อครอบครัวและชนชาติต่างๆ ที่ถูกกีดกันไม่ให้เข้ามารับความเชื่อ
 จะได้รับอิสรภาพในการเชื่อถึงพระวาจา **ให้เราภาวนา**

**ทุกคน** โปรดสดับฟังเถิดพระเจ้าข้า

**ผู้อ่าน 7** เพื่อบุคคลที่เผชิญกับค่านิยมต่างๆ ของโลกสามารถมั่นคงอยู่ในความ เชื่อตามจิตตารมณ์แห่งพระวาจา **ให้เราภาวนา**

**ทุกคน** โปรดสดับฟังเถิดพระเจ้าข้า

**ผู้อ่าน 8** เพื่อโลกของเราที่พระบิดาเจ้าทรงรักจะได้มาซึ่งอิสรภาพในจิตใจ อย่างสมบูรณ์ในพระศาสนจักร **ให้เราภาวนา**

**ทุกคน** โปรดสดับฟังเถิดพระเจ้าข้า

บทภาวนาละทิ้งความชั่ว

พระสงฆ์หันหน้ามาทางผู้ได้รับเลือกสรรพร้อมกับยื่นมือออก ภาวนาว่า :

 ข้าแต่พระบิดาผู้พระทัยดี

 พระองค์ทรงนำคนบาปให้ได้เข้าสู่อาณาจักรแห่งความชอบธรรม

 อาศัยความเชื่อในองค์พระบุตร

 โปรดให้ผู้ได้รับเลือกเหล่านี้หลุดพ้นจากค่านิยมผิดๆ

 ที่ปิดบังเขาทั้งหลายอยู่

 โปรดให้เขาทั้งหลายมั่นคงในความเชื่อเพื่อสมเป็นบุตรแห่งความสว่าง ตลอดกาล

 เราวอนขอทั้งนี้ อาศัยพระคริสตเจ้าพระเจ้าของข้าพเจ้าทั้งหลาย

ทุกคน อาแมน

พระสงฆ์อวยพรผู้ได้รับเลือกสรรแต่ละคน

